దత్తారం హింద్లేకర్

దత్తారం ధర్మాజీ హింద్లేకర్ (1909 జనవరి 1 – 1949 మార్చి 30) టెస్ట్ క్రికెట్‌లో భారతదేశం తరపున వికెట్ కీపింగ్ చేసిన క్రికెటర్ .

క్రికెట్ జీవితం 
హింద్లేకర్ 1936, 1946 లో భారతదేశం క్రికెట్ జట్టుకు మొదటి ఎంపిక చేయబడిన వికెట్ కీపర్‌గా ఇంగ్లాండ్‌లో పర్యటించాడు. అతను కుడిచేతి వాటం బ్యాట్స్‌మన్. అతను తన టోపీని "బెవిల్డెరెడ్ ఏంగిల్"లో ధరించేవాడు. అతను  "45 డిగ్రీల కోణంలో తన కాలి వేళ్లతో నిల్చుండేవాడు".  అతను 1936లో లార్డ్స్‌లో జరిగిన మొదటి టెస్ట్‌లో ప్రారంభించాడు.  కానీ అతని వేలిలో ఎముక చిట్లిపోయి,  చూపు కూడా మందగించడంతో బాధపడ్డాడు.   ఈ గాయం వలన తదుపరి టెస్ట్ నుండి అతనిని మినహాయించడం వలన విజయ్ మర్చంట్,  ముస్తాక్ అలీ మధ్య ప్రసిద్ధ ఓపెనింగ్ భాగస్వామ్యానికి దారితీసింది. 

అతను 1946 పర్యటనకు ఊహించని ఎంపిక. గాయాలు అతని ప్రదర్శనలను ఇక్కడ కూడా పరిమితం చేశాయి. మాంచెస్టర్ టెస్టులో, అతను చివరి స్థానంలోకి వెళ్లి, మ్యాచ్‌ను కాపాడేందుకు రంగ సోహోనితో కలిసి 13 నిమిషాల పాటు బ్యాటింగ్ చేశాడు. టెస్ట్ క్రికెట్‌లో బ్యాటింగ్ ఆర్డర్‌లో ప్రతి స్థానంలో బ్యాటింగ్ చేసిన నలుగురు ఆటగాళ్లలో (మిగతావారు విల్‌ఫ్రెడ్ రోడ్స్, సిద్ గ్రెగొరీ, వినూ మన్కడ్ ) ఒకరు.

వ్యక్తిగత జీవితం 
హింద్లేకర్ బొంబాయిలోని ఒక మరాఠీ కుటుంబంలో జన్మించాడు.  మహారాష్ట్రలోని రత్నగిరికి చెందిన ఒక రైతు కొడుకు. అతను బాంబే పోర్ట్ ట్రస్ట్‌లో నెలకు  80 జీతంతో పనిచేశాడు. అతని స్తోమత చాలా పరిమితంగా ఉండేది.  అతను ఒక జత చేతి తొడుగులు కూడా కొనలేకపోయాడు.  ఖేర్షెడ్ మెహెర్‌హోమ్‌జీని కలిసి అతని వద్ద అప్పుగా తీసుకునేవాడు.  అతను విజయ్ మంజ్రేకర్ యొక్క మామ, సంజయ్ మంజ్రేకర్ యొక్క మేనమామ. 

సరైన చికిత్స అందక హింద్లేకర్ 40 ఏళ్ల వయసులో చనిపోయాడు. అతని అనారోగ్యం కారణంగా చివరి దశలో మాత్రమే అతన్ని బొంబాయిలోని ఆర్థర్ రోడ్ ఆసుపత్రికి తరలించారు. అతని భార్య,  వారి ఏడుగురు పిల్లలు ఉన్నారు. అతని మరణానంతరం బి.సి.సి.ఐ,  బాంబే క్రికెట్ అసోసియేషన్ అతని కుటుంబానికి సహాయం చేయడానికి విరాళాల కోసం విజ్ఞప్తులు చేసాయి.  కానీ పెద్దగా స్పందన లేదు. బాంబే పోర్ట్ ట్రస్ట్ 1949 ఆగస్టు 6న క్యాబరే డ్యాన్స్‌ని నిర్వహించి,   దీని ద్వారా రూ. 7,000 అతని కుటుంబానికి అందజేసారు. ఆ సమయంలో దాదాపు ప్రతి ప్రధాన భారతీయ క్రికెటర్ ఈ నృత్యానికి హాజరయ్యారు.

మూలాలు

బాహ్య లంకెలు 

 
వికెట్ కీపర్లు
ముంబై క్రికెట్ క్రీడాకారులు
1949 మరణాలు
1909 జననాలు
రాజస్థాన్ క్రికెట్ క్రీడాకారులు
భారతీయ క్రికెట్ క్రీడాకారులు
Articles with hAudio microformats